cyanic-selkie/wikianc huggingface dataset:
Margit Leskinen
Helsingin Työväen Uimareita edustanut Leskinen saavutti 1930-luvulla useita TUL:n mestaruuksia. Vuoden 1937 Antwerpenin työläisolympialaisissa hän sijoittui toineksi 100 ja 200 metrin rintauinnissa sekä 3×100 metrin sekauintiviestissä yhdessä Rauha Pulkkisen ja Hilja Pesosen kanssa. TUL:n ja SVUL:n yhteistoiminnan käynnistyttyä Leskinen voitti muun muassa 200 metrin rintauinnin Kaatuneiden urheilijoiden muistokilpailuissa vuonna 1940.
Sotavuosien jälkeen Leskinen saavutti useita SM-mitaleita, ja hän osallistui uinnin vuoden 1947 EM-kilpailuihin sijoittuen kuudenneksi 200 metrin rintauinnissa. Vuotta myöhemmin Leskinen selvisi Lontoon olympialaisissa 200 metrin rintauinnin välieriin, jossa hän sijoittui eränsä kuudenneksi.
Leskisen puoliso vuosina 1941–1971 oli ministeri Väinö Leskinen, joka 1930-luvulla kuului TUL:n parhaisiin miesuimareihin. Pariskunnalle syntyi kolme poikaa.
Doom 3
Tapahtumat sijoittuvat vuoden 2145 Marsiin, jossa sotateollisuuden kasauma on pystyttänyt tieteelliset tutkimustilat, joiden tarkoituksena on kehittää ja testailla teleportaatiota, bioteknologiaa sekä kehittyneempiä aseita. Teleportaatio on kuitenkin huomaamatta avannut portit helvettiin vuotaen tutkimuskeskuksen täyteen demoneita. Pelaaja pelaa nimettömällä avaruussotilaalla estäen helvetin voimia pääsemästä Maahan. Peli käyttää palkittua id Tech 4 -pelimoottoria. Tunnelmaltaan peli on aivan erilainen edeltäjiinsä verrattuna. Pelin grafiikat ovat huoliteltuja (varsinkin ULTRA-moodilla, joka vaatii näytönohjaimelta paljon), sekä valaistus ja varjostus ovat tosiaikaiset. Pelissä onkin panostettu enemmän piinaavaan kauhu- ja sci-fitunnelmaan, kuin valtavien demoniarmeijoiden lahtaamiseen. Tunnelmaa tasoihin tuovat myös kehuttu äänimaailma sekä paikoittain helvettiin viittaavat merkit, kuten pentagrammit.
Doom 3:lle julkaistiin lisäosa Doom 3: Resurrection of Evil. Pelisarjasta on tehty elokuva nimeltä Doom, joka pohjautuu Doom 3:n tapahtumiin. Seuraaja Doom on julkaistu vuonna 2016.
Yksinpeli
200px|left|thumb Pääosin pelaaja etenee yksin ahtaissa pimeissä käytävissä saaden tehtäviä radiopuhelimen kautta, joita hänen tulee suorittaa. Tasot ovat melko lineaarisia, ja niissä edetään paikasta A paikkaan B. Tunnelmaa luovat muutamat kauhuelementit, kuten pimeys. Pelaajalla on käytössään taskulamppu, jota hän tarvitsee pitkälle peliä käytännössä jatkuvasti pimeissä ympäristöissä. Taskulamppua ei kuitenkaan voi käyttää aseen kanssa yhdessä, joka tuo peliin uusia kauhuominaisuuksia, sillä pelaajan täytyy olla jatkuvasti varuillaan; taskulampulla voi tutkia ympäristöä, mutta demonin tai zombien ilmestyessä on paikoin salamannopeasti otettava ase käyttöön. Yksinpelissä pelaaja saa edetä lähes kaiken aikaa yksin ja tapaa vain harvoin hengissä olevia työntekijöitä tai muita sotilaita, mutta näiden työpisteiltä tai ruumiiden läheisyydestä voi löytyä videonauhoja ja viestejä pelaajan käyttämään kämmentietokoneeseen (PDA), joista taas löytää paikoin tarpeellisiakin tietoja, kuten koodeja mahdollisiin ammusvarastoihin.
Viholliset jakautuvat kahteen ryhmään zombeihin ja demoneihin. Zombit ovat ihmisiä, joihin on iskeytynyt demoninen voima tehden heistä aggressiivisia mutantteja. Zombit hyökkäävät pelaajaa vastaan käyttäen käsiään, työkalua, kuten jakoavainta, tuliasetta tai palavaa ruumistaan aseena. Demonit taas ovat hirviöitä suoraan helvetistä. He käyttävät aseinaan piikikkäitä raajojaan tai jotain muuta osaa kehostaan tai ampumalla tuli- / plasma-ammuksia. Pelissä on myös ajoittain päävihollisia, bosseja, joita tapaa pelissä muutaman.
Pelissä on kymmenen eri asetta ja kaiken kaikkiaan 12 eri aseena käytettävää esinettä. Pelille ominainen ase on sielukuutio. Sielukuutio on muinaisten sivilisaatioiden käyttämä ase, jota he käyttivät suojeluun pahoja voimia vastaan tuhansia vuosia sitten. Hyvin vähän tiedetään tästä aseesta, paitsi että, kun viisi demonia on tapettu, niin kuutiossa on niin paljon energiaa, että se tuhoaa kaiken tiellensä osuvan. Sitten se kerää kuolleitten energian ja siirtää sen käyttäjälleen. Kuutio on viety helvettiin turvaan, jottei kukaan voisi käyttää sitä demoneita vastaan enää.
Moninpeli
Doom 3:een julkaistiin neljän pelaajan moninpelimahdollisuus neljällä pelimodella. Peliyhteisö tosin loi modauksen, jonka avulla pelaajamäärän sai nostettua kahdeksaan tai kuuteentoista pelaajaan. Kaikki neljä pelimoodia ovat kaikki suuntautuneet deathmatch tyyliin. Perinteisessä deathmatch modessa pelaajat liikkuvat eri puolilla kenttää keräten aseita ja tappaen muita pelaajia. Pelaaja, jolla on eniten tappoja ajan päättyessä, voittaa pelin. Tiimipelissä on sama periaate, mutta joukkue vastaan joukkueena. Kolmas pelimoodi on last man standing, jossa jokaisella pelaajalla on rajallinen määrä uudelleensyntymisiä. Pelaajat menettävät elämäänsä aina kun heidät tapetaan. Lopussa kaikki paitsi yksi pelaaja eliminoidaan ja parhaiten selvinnyt pelaaja voittaa pelin. Viimeinen pelimoodi on turnaus, jossa aina kaksi pelaajaa taistelevat vastakkain ja toiset katselevat sivusta. Voittaja jää kentälle ja saa vastaansa aina uuden vastustajan. Xbox versio sisältää myös perinteisen kaksinpelin, jossa normaali yksinpeli pelataan yhteistyönä läpi.
Juoni
200px|right|thumb|Kuva pelin loppupuolen ympäristöstä.
Doom 3:n tapahtumat sijoittuvat vuoteen 2145, ja tapahtumapaikkana on Marsissa sijaitseva tutkimuskeskus Union Aerospace Corporation (UAC). Pelaajan tehtävä on ohjata nimetöntä, dialogeissa marineksi (merijalkaväen sotilas) kutsuttua hahmoa, joka yrittää selviytyä tutkimuskeskuksessa olevilta demoneilta. Tavoitteen aikana sotilas saa selville erinäisiä asioita tutkimuskeskuksen salaperäisestä hankkeesta, jonka on pannut alulle tohtori Malcolm Betruger. Pelin alussa pelaaja saa PDA-laitteen, jonne voi tallentaa muiden PDA:ien tiedostoja ja videoita.
Vastaanotto
Doom 3 oli id Softwarelle menestys. Peli sai kriitikoilta hyvän vastaanoton ja menestyi myös kaupallisesti: vuoden 2007 alussa peli oli myynyt yli 3,5 miljoonaa kappaletta. Tällä myyntimäärällä peli nousi id Softwaren menestyneimmäksi. Doom 3:n pelimoottorina käytetty id Tech 4 oli edeltäjiensä tapaan lisensoitavissa ja sen käyttöoikeus myytiin useille pelistudioille. Esimerkiksi Prey ja Enemy Territory: Quake Wars hyödyntävät kyseistä pelimoottoria. Pelimoottori julkaistiin vapaana lähdekoodina marraskuussa 2011.
Doom 3 sai kriitikoilta negatiivista palautetta pelimekaniikasta, joka on jämähtänyt vanhahtavaan juokse ja ammu -tyyliin. IGN:n Dan Adam kritisoi pelin olevan tunnelmaa lukuun ottamatta edeltäjiensä kaltaista yksinkertaista ampumista. Osa arvostelijoista muistutti myös pelin tekoälyn vaatimattomuudesta sekä vanhakantaisesta verkkopelistä. .
Syntipukki (täsmennyssivu)
Syntipukki voi tarkoittaa ainakin seuraavia:
Issoudun
thumb|250px|Issoudun
Chaim Topol
thumb|Chaim Topol, [[Lex Goudsmit ja Norman Jewison (1971)]] Chaim Topol (monesti vain Topol; 9. syyskuuta 1935 Tel Aviv – 9. maaliskuuta 2023 Tel Aviv ) oli israelilainen näyttelijä. Hän syntyi sabrana Tel Avivissa ja aloitti uran kotimaassaan jo ennen kansainvälistä läpimurtoaan.
Topol tunnetaan varsinkin musikaalista Viulunsoittaja katolla (1964) ja siitä tehdystä elokuvasta (1971). Hän voitti elokuvasta Golden Globen ja oli ehdolla Oscar-palkinnon saajaksi. Teatterinäyttämöllä hän ehti omien sanojensa mukaan esittää Viulunsoittajaa yli 3 500 kertaa. Viimeisen kerran hän esitti maitomies Tevyen roolia 74-vuotiaana vuonna 2009.
Topolin myöhempien roolien joukkoon lukeutuu osa elokuvassa Left Luggage (1998). Hän esiintyi myös James Bond -elokuvassa Erittäin salainen (1981).
Brawl Stars
Peli on käännetty 20 kielelle, myös suomeksi. Peliä voi pelata eri hahmoilla eli rämäpäillä, joita on yhteensä 70. Niille on erilaisia asusteita ja muuta kosmeettista sisältöä. Rämäpäistä uusin on Doug.
Aikaisemmin Brawl Starsissa ansaittiin palkintoja keräämällä poletteja rähinälippaita varten ja tähtipoletteja isoja lippaita varten. Keväällä vuonna 2020 peliin tuli Brawl Pass, jossa pelaajat voivat hankkia erilaisia palkintoja keräämällä poletteja otteluista. Brawl Pass maksaa 169 jalokiveä, joita käytetään pelissä virtuaalisena valuuttana kolikoiden, tehopisteiden, blingien sekä tavallisten ja kromaattisten krediittien lisäksi.
Jokainen Brawl Pass -kausi sisältää yhden asun kromaattiselle rämäpäälle ja kromaattisen rämäpään, joka on ensin saatavilla läpäisemällä Passin taso 30 tai 2500 kromaattisella krediitillä. Brawl Pass -kaudet sisältävät myös paljon muita palkintoja, kuten kolikoita, blingejä, tehopisteitä, krediitejä, merkkejä sekä sprayta ja ne kestävät noin kaksi kuukautta. Brawl Starsissa on myös tehtäviä, joita suorittamalla etenee Brawl Passissa tai saa muita palkintoja.
== Pelimuodot ja hahmot ==
Jalokivikaappaus
Jalokivikaappaus (Gem Grab) on pelin peruspelimuoto, jossa kaksi kolmen hengen joukkuetta taistelevat toisiaan vastaan. Tarkoituksena on kerätä enemmän jalokiviä kuin vastustaja. Kun joukkueella on yhteensä kymmenen jalokiveä, alkaa loppulaskenta. Jos joukkue onnistuu pitämään vähintään kymmenen jalokiveä loppulaskennan ajan, peli päättyy ja loppulaskennassa voitolla oleva joukkue voittaa pelin. Jos vastustajan joukkue saa yhtä monta jalokiveä ennen ajan loppumista, ajanlasku loppuu. Ajanlasku alkaa uudelleen, kun jompikumpi joukkue saa jalokiven.
Palkkiojahti
Palkkiojahdissa (Bounty) kaksi kolmen hengen joukkuetta taistelevat toisiaan vastaan tähdistä. Kun pelaaja tyrmää jonkun, hänen tyrmäämisestään saatava palkkio kasvaa yhdellä tähdellä. Pelin loputtua joukkue, jolla on enemmän tähtiä, voittaa pelin.
Rähinäpallo
Rähinäpallo (Brawl Ball) on pelimuoto, jossa kaksi kolmen hengen joukkuetta pelaavat toisiaan vastaan jalkapalloa. Peli kestää kaksi ja puoli minuuttia, tai kunnes toinen joukkue on saanut kaksi maalia. Jos kumpikaan joukkue ei saa maaleja, tai jos molemmat joukkueet saavat yhden maalin, alkaa jatkoaika (kestää 1 min). Jatkoajalla peli loppuu seuraavasta maalista. Jos kumpikaan joukkue ei saa maalia jatkoajalla, peli päättyy tasapeliin.
Ryöstö
Ryöstö (Heist) on pelimuoto, jossa kaksi kolmen hengen joukkuetta kisaa siitä, kumpi rikkoo vastustajajoukkueen kassakaapin nopeammin. Peli kestää kunnes kassakaappi saadaan hajotettua tai maksimissaan kolme minuuttia, jonka jälkeen enemmän kassakaappia vahingoittanut joukkue voittaa. Peli voi päättyä myös tasapeliin, jos kumpikaan joukkue ei saa vahinkoa tai ovat saaneet yhtä paljon vahinkoa kassakaappiin. Vielä harvinaisempaa on se, että molempien joukkueiden kassakaapit hajoavat samaan aikaan.
Selkkaus
Selkkaus (Showdown) -pelimuotoa pelataan joko yksin tai kahden hengen joukkueissa pienenevällä areenalla. Tarkoituksena on tuhota vastustajat ja selvitä pisimpään. Pelimuodossa on myös voimakuutiolaatikoita, joista saa voimakuution, jolloin pelaajan, tai kaksinpelissä pelaajien, elämät ja tuhovoima kasvavat.
Tyrmäys
Tyrmäyksessä (Knockout) kaksi joukkuetta yrittävät tuhota toistensa rämäpäät siten, että joukkue, joka onnistuu ensiksi tuhoamaan toisen joukkueen kaksi kertaa, voittaa.
Painealue
Painealue (Hot Zone) on pelimuoto, jossa kaksi kolmen hengen joukkuetta kisaa siitä, kumpi saa ensimmäisenä valloitettua kartalla olevat ympyrän muotoiset painealueet. Painealueiden määrä vaihtelee yhdestä kolmeen ja niitä valloitetaan vähitellen keräämällä pisteitä alueen sisäpuolella seisoessa.
Tähtiliiga
Tähtiliiga (Power League) on 4500 pokaalilla avautuva pelimuoto, jota pidetään pelaajan taitojen mittarina. Tähtiliigaa pelataan satunnaisesti valituissa 3v3-otteluissa joko yksinpeli- tai joukkuetilassa. Pelimuodon tavoitteena on voittaa kaksi otteluerää ennen vastustajajoukkuetta. Kun pelaaja voittaa otteluita tässä pelimuodossa, hän kohoaa arvoasteikolla ja ansaitsee palkintoja.
Jengiliiga
Jengiliiga (Club league) on jengin kanssa pelattava pelimuoto, joka koostuu jengiliiga ja -tehtäväviikosta. Jengiliigaviikolla kahdeksan jengiä kilpailevat toisiaan vastaan pelaamalla otteluita, jotka maksavat lippuja. Parhaiten pärjänneillä jengeillä on eniten jengipokaaleja, joita saa tätä pelimuotoa pelaamalla. Nämä jengit kohoavat arvoasteikolla ja saavat palkinnoksi jengikolikoita. Jengitehtäväviikolla jengin jäsenet saavat jengikolikoita suorittamalla jengitehtäviä. Jengikolikoilla voi ostaa tuotteita jengikaupasta.
Erikoistapahtumat
Erikoistapahtumat ovat pelimuotoja, joita voi pelata vain tiettyinä aikoina. Niitä ovat esimerkiksi mestaruushaaste, jossa voi hävitä vain neljä kertaa. Jos häviää neljä kertaa, pelimuotoa ei voi enää pelata.
Roboryminä
Roboryminä (Robo Rumble) on pelimuoto, jossa kolmen hengen joukkue yrittää suojella kassakaappia hyökkääviä robotteja vastaan. Välillä tulee myös isompia robotteja.
Pomo-ottelu
Pomo-ottelu (Boss Fight) on pelimuoto, jossa kolmen pelaajan joukkue yrittää tuhota ison pomorobotin. Jos pelaaja kuolee, se syntyy takaisin peliin hetken kuluttua. Jos kaikki kolme pelaajaa ovat kuolleita samaan aikaan, joukkue häviää. Voiton jälkeen seuraava kerta on vaikeampi.
Mahtipeli
Mahtipeli (Big Game) on pelimuoto, jossa yksi pelaajista on mahtirämäpää. Viisi muuta pelaajaa yrittävät tuhota mahtirämäpään ennen kuin aika loppuu. Mahtirämäpää on muita nopeampi, sen tuhovoima on suurempi ja sillä on enemmän elämäpisteitä.
Pelaajien tekemät kartat
Pelaajat ovat voineet tehdä omia karttoja marraskuusta 2020 lähtien. Niistä on tehty kaksi pelimuotoa: Kilpailun ehdokaskartta ja Voittajien kartat.
Pelihahmot
Pelin pelattavia hahmoja kutsutaan rämäpäiksi (Brawlers), joita on pelissä 70. Rämäpäät jaetaan eri luokkiin harvinaisuuden (tai hinnan) mukaan. Luokat ovat harvinaiset, superharvinaiset, eeppiset, myyttiset, legendaariset ja kromaattiset. Rämäpäitä voi ostaa Tähtipolulta krediiteillä, joita taas saa Brawl Passista ja Pokaalipolulta. Niitä voi päivittää ja niille voi ostaa erilaisia asuja. Rämäpäille on saatavilla myös tähtivoimia (Star Powers), varusteita (Gadgets) ja tehosteita (Gears). Niillä hahmot saavat uusia kykyjä. Varusteet ovat saatavilla tehotasosta 7, tähtivoimat tehotasosta 9 alkaen sekä tehosteet tehotasosta 10 alkaen. Suurin tehotaso on 11. Pelin aloitushahmo on Shelly.
Göran Karlsson
Göran Johannes Karlsson (12. heinäkuuta 1917 Parainen – 11. syyskuuta 2003 Turku ) oli suomalainen kielitieteilijä, Åbo Akademin suomen kielen ja kirjallisuuden professori 1964–1980. Hän tutki suomen kielen numerusta ja kongruenssia sekä liikesanastoa. Hän oli Ison ruotsalais-suomalaisen sanakirjan päätoimittaja.
Hänen poikansa on professori Fred Karlsson.
Yvan Cournoyer
Yvan Serge Cournoyer (s. 22. marraskuuta 1943 Drummondville, Quebec, Kanada) on entinen National Hockey League -liigan jääkiekkoilija, joka edusti Montreal Canadiensia vuodesta 1963 vuoteen 1979.
Pienen kokonsa ja suuren nopeutensa ansiosta Cournoyer sai lempinimen "the Roadrunner" ("maantiekiitäjä"). Hyökkääjä Cournoyer teki 428 maalia ja antoi 435 syöttöä 968 pelaamassaan ottelussa. Hänen huippuhetkensä sattui pudotuspeleihin keväällä 1973, kun hän teki 15 maalia 17 ottelussa. Hänen uransa ajoittui sopivasti Montrealin menestysvuosiin, jonka ansiosta hän voitti peräti 10 Stanley Cupia. Yhtä monta NHL:n mestaruutta saavutti toinen montrealilainen tähti Jean Béliveau. Vain näiden molempien joukkuetoverinakin pelanneella Henri Richardilla on enemmän Stanley Cup -voittoja pelaajana: ennätykselliset 11 kappaletta.
Coyrnoyerin ura katkesi joulukuussa 1978 selkävammaan.
Yvan Cournoyer pelasi Kanadan paidassa vuoden 1972 Summit Series -sarjassa Neuvostoliittoa vastaan ja teki kolme maalia.
Kaudella 1996–97 Cournoyer toimi Montrealin apuvalmentajana.
Verkko
Verkkoja löytyy:
Verkkotyyppejä
Verkkotyyppejä ovat:
Oleellinen ero on em. verkoissa on niissä järjestelmissä, joissa syntyy takaisinkytkentä. Näitä ovat täysin kytketty verkko, hila ja rengas. Niissä takaisinkytkentä, eli vaikutus, joka tulee takaisin systeemin muiden osajärjestelmien kautta voi aiheuttaa alkuperäisen vaikutuksen vahvistumisen, joka voi johtaa epälineaariseen, itseään vahvistavaan kasvuun.
Täysin kytketty verkko: Metcalfen laki
Täysin kytketyn verkon merkittävin ominaisuus sisältyy Metcalfen lakiin: Verkon solmujen (N) määrä kasvaa lineaarisesti, mutta verkon "arvo" tai "tehokkuus" kasvaa eksponentiaalisesti (N*(N-1) =   N*N -N)). Potentiaalisen arvon lähteenä on verkon yhteyksien määrä.
Eli jos täysin kytketyssä verkossa on esimerkiksi 10 solmua, siinä on yhteysmahdollisuus jokaisesta 10:stä solmusta jokaiseen muuhun 9:ään solmuun, eli 10*9, eli 90 yhteysmahdollisuutta. Jos verkkoon lisätään yksi solmu lisää, verkon kustannukset kasvavat solmujen osalta 10 prosenttia, mutta yhteyksien määrä kasvaa 11*10, eli 110:een, 22 prosenttia.
Yleisesti kustannuslisäys prosentteina on 100/S jos solmujen määrä lisätään S:stä (S+1):een ja yhteyslisäys 200/(S-1). Suurissa solmumäärissä verkon "lisäarvo" kasvaa yhden solmun lisäyksellä kaksi kertaa niin paljon kuin solmujen aiheuttamat kustannukset.
Kompleksisuuden hallinta
Vastaavasti jos yksittäisellä toimijalla on 20 prosentin todennäköisyys omistaa ongelman ratkaisussa tarvittava tieto, toinen toimija lisää onnistumistodennäköisyyden 36, kolmas 48,8 ja neljäs 59 prosenttiin.
Monimutkaisuuden kasvaessa tarvitaan yhä enemmän toimijoita, jotta kokonaisuuden hallinnassa tarvittava tieto olisi mahdollista saada. Tällöin yhteinen tiedonsiirtoverkko ja yhteiset tietokannat nousevat myös tärkeiksi. Yhteistoiminta synnyttää myös kustannuksia, eli niin sanottuja transaktiokustannuksia. Jotta verkko tuottaisi etua jäsenilleen tulisi yhteistoiminnasta saatavan hyödyn olla suurempi, kuin transaktiokustannukset.
Verkon yhteyksien arvo verkon solmulle riippuu verkon mahdollistamien informaatio-vuorovaikutusten sisällöstä, laadusta ja ajantasaisuudesta, verkon mahdollistamasta lisäarvoa luovasta logiikasta ja käyttäjän lisäarvofunktiosta.
Lähteet
Сетевой анализ
Finlands svenska Marthaförbund
Finlands svenska Marthaförbund rf, lyhennetään usein Marthaförbundet on suomalainen marttaliikettä edustava kattojärjestö. Sen jäsenjärjestöihin kuuluu hieman lähes 9000 henkilöä, mikä tekee siitä jäsenmäärältään Suomen suurimman ruotsinkielisen naisjärjestön.
Liiton puheenjohtaja on Andrea Hasselblatt. Hän on ollut liiton puheenjohtaja vuodesta 2014 alkaen. .
Historia
Liitto sai alkunsa vuonna 1899 suomenkielisen vastinjärjestönsä, Marttaliiton, tavoin ja aloitti tuolloin nimellä Bildning i hemmen, jonka kenraalikuvernööri Bobrikov hylkäsi. Kun marttaliikkeen pioneeri Lucina Hagman kehitti liikkeelle uuden nykyisen nimen, järjestö sai aloittaa toimintansa ja alkoi heti kampanjoimaan naisten äänioikeuden puolesta. . Toinen tärkeä aloite oli opettaa naisväestöä lukemaan.
Marttaliitto jakautui suomen- ja ruotsinkieliseen kattojärjestöön vuonna 1924. Toisaalta ruotsinkieliset martat painottivat myös hieman enemmän ruotsin kieltä ja paikallisidentiteettiä. .
Vuonna 2018 liitto aloitti sisäisen projektinsa, jossa liittoon kuuluvat paikallisjärjestöt arvioivat järjestön omaisuuden arvon vakuutusasioiden päivittämiseksi. Merkittävä osa järjestöjen omistamasta irtaimistosta, kuten huonekalut ja taideteokset, on peräisin vanhoilta jäseniltä eikä niiden mahdollisesti korkeaa arvoa ole koskaan virallisesti määritelty. .
Sekä suomen- että ruotsinkieliset martat juhlivat 120-vuotisjuhlaansa vuonna 2019. Juhlavuoden teemana olivat ympäristöystävällisyys, arjen kestävyys ja yhteisöllisyys. Juhlapäivänä 8. syyskuuta järjestettiin Turun tuomiokirkossa juhlajumalanpalvelus, jonka jälkeen liitot järjestivät yhdessä seurakunnan kanssa kahvitilaisuuden Tuomiokirkon torilla. .
Organisaatio ja toiminta
Liittoon kuuluu yhteensä 167 jäsenjärjestöä, jotka toimivat 13 eri maantieteellisellä alueella (sulkeissa paikallisyhdistysten määrä):
Marthaförbundetin toiminta ei eroa suomenkielisten marttojen toiminnasta. Siihen kuuluu kotitalousneuvonta ja erilaisten kurssien järjestäminen. Vuonna 2018 liitto järjesti Spismannen-nimisen kurssin eri puolilla toiminta-aluettaan. Kurssin tavoitteena oli kannustaa miehiä keittiöön. Lisäksi kurssilla haluttiin kiinnittää huomiota kasvisten lisäämiseen miesten ruokavaliossa. .
Marthaförbundet jakaa vuosittain Årets samhällsinsats -palkintoa tahoille, jotka ovat tehneet merkittäviä panostuksia yhteiskunnalliseen keskusteluun. Vuonna 2018 palkinnon sai Maalahden paikallisosasto, joka kuvautti jäsenistönsä rintoja kalenteriin kerätäkseen rahaa rintasyöpätutkimukseen ja normalisoidakseen naisten rinnat. Ilta-Sanomat tarttui kampanjaan ja kirjoitti siitä artikkelin viihde-kategoriaansa, mikä aiheutti pahennusta. . Muita liiton jakamia tunnustuksia ovat Årets Lucina ja Årets eldsjäl. Ensimmäinen on tarkoitettu ansioituneelle luottamustehtävässä toimivalle martalle ja toinen kenelle tahansa liikkeen hyväksi toimineelle jäsenelle. .
Liiton julkaisema jäsenlehti Martha ilmestyy kuusi kertaa vuodessa. Lehden alkuperäinen nimi oli Husmodern ja se perustettiin vuonna 1903. Nykyisen nimensä lehti sai 1999. .
Yhdessä suomalaisen vastinjärjestönsä kanssa liitto kuuluu Pohjoismaiden Naisliitoon.
Jacob Johan Anckarström
thumb|Jacob Johan Anckarström Jacob Johan Anckarström (11. toukokuuta 1762 Vallentuna – 27. huhtikuuta 1792 Tukholma) oli ruotsalainen aatelismies, joka murhasi vuonna 1792 Ruotsin kuninkaan Kustaa III:n.
Anckarström suuntautui aluksi sotilasuralle ja yleni kapteeniksi asti. Vuonna 1783 hän erosi kuitenkin armeijasta ja ryhtyi maanviljelijäksi. Samana vuonna hän meni naimisiin Gustaviana Löwenin (1764–1844) kanssa. Avioliitosta syntyi kaksi poikaa ja kaksi tytärtä. Myöhemmin Anckarström muutti perheineen Tukholmaan ja yritti hankkia perheelleen toimeentulon rahanlainaajana.
Anckarströmin liiketoiminta rahanlainaajana kärsi kovasta verotuksesta, ja hän katsoi tämän kuningas Kustaa III:n syyksi. Lisäksi hän vihasi kuningasta poliittisista syistä: hän ei hyväksynyt sitä, että kuningas keskitti valtaa itselleen ja heikensi aateliston asemaa. Anckarström tunnettiin myös riidanhaluisena miehenä, joka ei tullut toimeen juuri kenenkään kanssa.
Vuonna 1791 Anckarström sai syytteen kuninkaan solvaamisesta. Syyte ei kuitenkaan todisteiden puutteen vuoksi johtanut toimenpiteisiin.
Anckarströmin viha kuningasta kohtaan kehittyi vähitellen murha-ajatuksiksi. Ranskan vallankumouksen antaman esikuvan mukaisesti hän alkoi pitää kuningasta tyrannina, joka pitää raivata pois tieltä, jotta kansa saisi takaisin sille kuuluvat oikeudet. Vuoden 1792 alussa hän otti yhteyttä kuninkaaseen tyytymättömiin aatelismiehiin. Syntyi kuninkaan vastainen salaliitto, jonka johdossa oli kenraali ja vapaaherra Carl Pechlin. Muita osallistujia olivat muun muassa kreivit Claes Horn ja Adolf Ribbing.
Anckarström toteutti murha-aikeensa naamiaistanssiaisissa 16. maaliskuuta 1792. Hän ampui kuningasta pistoolilla selkään lähietäisyydeltä. Kuningas haavoittui vakavasti. Salaliittolaiset olivat suunnitelleet toteuttavansa kuninkaanmurhan jälkeisessä kaaoksessa vallankaappauksen, mutta suunnitelma kaatui, koska kuningas jäi henkiin ja kuninkaan lähipiiri toimi päättäväisesti järjestyksen ylläpitämiseksi.
Anckarström pidätettiin seuraavana päivänä murhayrityksestä. Hän tunnusti tekonsa, mutta kielsi olevansa osa suurempaa salaliittoa. Myöhemmin hän kuitenkin murtui kuulusteluissa, kun häntä muistutettiin siitä häpeästä, mikä hänen lastensa osaksi tulisi, kun kaikki tietäisivät heidän isänsä olleen kuninkaanmurhaaja. Anckarström paljasti Hornin ja Ribbingin osallisuuden murhaan.
Anckarström ei katunut tekoaan. Hän katsoi tappaneensa tyrannin, joka oli polkenut perustuslain jalkoihinsa ja anastanut vallan itselleen.
Anckarström oli ainoa henkilö, joka sai kuolemantuomion Kustaa III:n murhasta. 72-vuotias Pechlin vietti loppuikänsä vankeudessa, Horn ja Ribbing karkotettiin maasta.
Poliittisista syistä salaliiton tutkinta lopetettiin nopeasti, joten sen laajuutta ei saada koskaan tietää. Todennäköistä on, että murha-aikeet olivat erittäin monen aatelismiehen tiedossa.
Anckarströmin suku vaihtoi vuonna 1792 sukunimensä Löwenströmiksi.
Syntipukki
thumb|right|[[William Holman Hunt: Syntipukki (1854).]] Syntipukki on nimitys ihmiselle, yhtesölle tai muulle vastaavalle, jonka syyksi pannaan ikävyyksiä tai vahinkoa aiheuttaneet asiat.
Käsite on peräisin Raamatusta. Kolmannessa Mooseksen kirjassa (16: 1–28) määrätään eläimiä uhrattavaksi israelilaisten syntien tähden. Käsite tunnetaan monissa kielissä (mm., ), joista se on lainautunut suomeen.
Sosiologiassa syntipukin käsitettä on jäsennetty attribuution ja projektion avulla. Jos ihmiset ovat turhautuneita tai onnettomia, he kohdistavat vihamielisyytensä usein ryhmiin tai yksilöihin, jotka ovat epäsuosittuja, erottuvia ja voimattomia. Viholliskuvaa voidaan kehitellä myös tietoisesti, jotta tietty sosiaalinen, etninen tai poliittinen vähemmistö voitaisiin asettaa vastuuseen yleisistä ongelmista. Uskontotieteilijä René Girard esittää alun perin Väkivalta ja pyhä -teoksessa esittelemässään antropologisessa teoriassaan, että "syntipukkimekanismi" kuuluu keskeisesti inhimilliseen kulttuuriin.
Suomessa filologi Ralf Norrman esitti vuonna 1996, että Suomen ollessa liittymässä Euroopan unioniin maanviljelijäväestöä kohdeltiin syntipukkina. Tutkimus maanviljelijäväestön kokemuksista samana ajankohtana antoi väitteelle tukea.
Brune Poirson
Brune Poirson (s. 1. syyskuuta 1982 Washington, D.C., Yhdysvallat) on ranskalainen poliitikko. Hänet valittiin kansanedustajaksi Ranskan kansalliskokoukseen Vauclusen kolmannesta piiristä vuoden 2017 parlamenttivaaleissa. 21. kesäkuuta 2017 lähtien hän on toiminut ekologisen ja solidaarisen siirtymän ministerin valtiosihteerinä.
Spandaun vankila
Spandaun vankila oli Länsi-Berliini in kuuluvalla Spandaun hallintoalueella, Wilhelmstadtin kaupunginosassa. Se rakennettiin vuonna 1876 sotilasvankilaksi. Vuodesta 1919 alkaen siellä pidettiin myös siviilivankeja. Siihen aikaan sinne mahtui 600 vankia.
Vuonna 1946 liittoutuneet ottivat koko vankilan hallintaansa, koska olettivat että toisen maailmansodan sotarikoksista tuomittaisiin kymmeniä ihmisiä. Nürnbergin oikeudenkäynneissä tuomittiin kuitenkin vain seitsemän sotasyyllistä vankeusrangaistukseen:
thumb|Rudolf Hess, yksi Spandaun vankilan vangeista.
Rudolf Hessin kuoltua vuonna 1987 vankila purettiin, koska pelättiin että siitä tulisi uusnatsien palvonnan kohde. Vankilan purkujäte ajettiin Pohjanmereen, ja puretun vankilan paikalle rakennettiin ostoskeskus.
52.52111°N, 13.18528°W
Hierarkia
Hierarkia voi viitata muun muassa seuraaviin:
Sarah Polley
thumb|Sarah Polley vuonna 2009. Sarah Polley (s. 8. tammikuuta 1979 Toronto, Ontario, Kanada) on kanadalainen näyttelijä, ohjaaja ja käsikirjoittaja. Hän on esiintynyt useissa elokuvissa. Hänen äitinsä Diane Polley oli myös näyttelijä. Suomessa hänet tunnetaan parhaiten Sara Stanleyn roolista Lucy Maud Montgomeryn nuortenkirjoihin perustuvassa televisiosarjassa Tie Avonleaan.
Vuonna 2016 Polleyn käsikirjoittama ja ohjaama dokumenttielokuva Stories We Tell (2012) äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Elämä
Sarah esiintyi ensimmäistä kertaa elokuvissa neljän vuoden ikäisenä, kun hän esiintyi Mollyn roolissa Disney-elokuvassa Joulukuun kaksi päivää (One Magic Christmas). Kahdeksan vuoden ikäisenä hänet valittiin pääosaan Beverly Clearyn kirjoihin perustuvassa televisiosarjassa Ramona. Sarja kesti vain vuoden, mutta laajan yleisön tietoisuuteen Sarah nousi kanadalaisen nuortensarjan Tie Avonleaan kautta. Esiintyminen sarjassa oli hänelle myös rahallisesti kannattava. Lehdistön otsikoissa Sarah Polley nousi tietoisuuteen "Kanadan sydänkäpysenä". Seitsemän vuoden jälkeen Polley kuitenkin jätti sarjan, koska piti Disney-yhtiön puuttumista sarjan tuotantoon amerikkalaistavana toimenpiteenä. Polley jätti sarjan jaksossa, jossa Sara Stanley kuvattiin muuttamassa Ranskaan opiskelemaan.
Polley suuntasi poliittista huomiotaan vasemmistosiiven toimintaan, ja hänestä tulikin New Democratic Partyn jäsen. Polley oli jo neljätoistavuotiaana riittävän varakas itsenäiseen elämään, ja niinpä hän vuonna 1993 muutti kotoaan asumaan yhteen itseään 20 vuotta vanhemman miehen kanssa. Myöhemmin Polley kertoi, että hänen isänsä olisi pitänyt estää häntä, sillä tilanne oli lainvastainen.
Vuonna 1995 hän osallistui Queen's Parkissa Torontossa järjestettyyn konservatiivipoliitikko Mike Harrisin vastaiseen mielenosoitukseen. Mielenosoitus päättyi yhteenottoon mellakkapoliisin kanssa, jonka yhteydessä Sarah menetti useita hampaita. Polley ei halunnut luoda kuvitelmaa että hän haluaisi varastaa kaiken huomion, joten hän rajoitti poliittista aktiivisuuttaan. Tästä huolimatta hän on edelleen yksi poliittisesti sitoutuneimmista nuorista näyttelijättäristä Pohjois-Amerikassa.
Polleyllä on tiettävästi ollut romanttisia ihmissuhteita itseään vanhempien miesten kanssa, mukaan lukien hänen kanssanäyttelijänsä Stephen Rea sekä ohjaaja Michael Winterbottom, jonka vuoksi Polley jätti pitkäaikaisen kumppaninsa, leikkaaja David Wharnsbyn. Polley ja Wharnsby kuitenkin palasivat myöhemmin yhteen.
Vuonna 2003 Polley toimi Toronton pormestarin David Millerin neuvonantajaryhmässä, ja saman vuoden syyskuussa Polley ja Wharnsby menivät naimisiin lähes seitsemän vuoden yhdessä olon jälkeen.
Johannes Rau
Johannes Rau (16. tammikuuta 1931 Wuppertal – 27. tammikuuta 2006 Berliini) oli saksalainen poliitikko (SPD). Rau toimi 1. heinäkuuta 1999 – 30. kesäkuuta 2004 Saksan liittotasavallan liittopresidenttinä.
Vuonna 1978 Rau nousi osavaltionsa pääministeriksi. Raun johdolla sosiaalidemokraatit saavuttivat maapäivien vaaleissa 1980, 1985 ja 1990 absoluuttisen enemmistön. Vuonna 1995 alkaen sosiaalidemokraatit ovat johtaneet osavaltiota yhdessä vihreiden kanssa.
Vuonna 1998 Rau luopui tehtävästään SPD:n osavaltiotason puheenjohtajana sekä osavaltion pääministerin tehtävästä. Seuraavana vuonna 1999 Rau valittiin liittopresidentiksi. Syyskuussa 2003 Rau ilmoitti, ettei tule olemaan käytettävissä seuraavissa, vuoden 2004 vaaleissa. Rau kuoli pitkäaikaiseen sydänsairauteen tammikuussa 2006.
Spark Racing Technology
pienoiskuva|[[Nico Rosberg esittelemässä Gen2 autoa Berliinissä 2018.]]Spark Racing Tecknology on vuonna 2012 perustettu ranskalainen yritys. Yhtiön perusti Frédéric Vasseur ja se kehittää sekä suunnittelee korkean suorituskyvyn sähköautoja ja moduuleja. Yritys on yksinoikeudella valmistanut molemmat Formula E -sähköformulasarjassa käytettävät autot (Spark-Renault SRT_01E ja Spark SRT05e) sekä Extreme E -sähkömaastoajosarjan auton Spark Odyssey 21. Vuonna 2020 Kansainvälinen autoliitto päätti, että Spark kehittää ja suunnittelee Formula E:n kolmannen sukupolven autot.
Spark-Renault SRT_01E
Ensimmäinsen Formula E -auton Spark toteutti yhdessä McLaren Electronic Systemsin, Williams Advanced Engineeringin, Dallaran ja Renaultin kanssa. Sarjan ensimmäisellä kaudella kaikki käyttivät samanlaisia Sparkin valmistamia autoja. Toisesta kaudesta eteenpäin sarjaan osallistuneet valmistajat saivat itse suunnitella omat moottorit, vaihtosuuntaajat, vaihdelaatikot ja takajousituksen.
Spark SRT05e
Spark SRT05e on Formula E:n toisen sukupolven auto, lyhyesti Gen2. Auton ulkoasu muuttui voimakkaasti, siitä tuli tehokkaampi ja sen akkukapasiteetti melkein tuplaantui. Autoon tuli myös kaikissa FIA:n alaisissa sarjoissa ollut halo-turvakaari. Gen2 autot tuli käyttöön viidennestä kaudesta alkaen.
Spark Odyssey 21
Extreme E -sarjaan Spark kehitti Spark Odyssey 21 auton. Kyseessä on täysin sähköinen katumaasturi. Kaikki sarjan tallin käyttävät Sparkin valmistamia standardisoituja osia. William Advanced Technology tuottaa auton akkujärjestelmän. Kaikilla talleilla oli mahdollisuus käyttää joko sarjan omaa ulkokoria tai tehdä yhteistyötä autovalmistajien kanssa.
Kirch
Kirch on muun muassa seuraavien saksalaisten henkilöiden sukunimi:
Fluugalaiset
Fluugalaiset on Sproutin animaatiosarja, jota alettin esittää 17. huhtikuuta 2016. Animaatio kertoo pienistä olioista Veikasta, Leenusta ja Jupesta. Oliot ovat kolmoset, jotka lähtivät avaruudesta tarkkailemaan ihmeisiä.
Sio
Sio on maalaiskunta Moptin alueen Moptin piirissä Malissa. Sen keskuskylä Soufouroulaye sijaitsee Niger- ja Banijokien tulva-alueen itäreunalla 25 kilometriä Moptista etelään. Kunnassa on 24 100 asukasta (vuonna 2009).
Maantiede ja ilmasto
Sion kunnan pinta-ala on 521 neliökilometriä. Se rajoittuu lännessä Moptin piirin Soyen ja pohjoisessa Socouran, idässä Bandiagaran piirin Pignari Banan ja Pignaryn sekä etelässä Djennén piirin Fakalan kuntiin.
Hietajärvi (järvi Juvalla)
Hietajärvi on Etelä-Savossa Juvalla sijaitseva järvi.
Sio
Maantiede ja ilmasto
Kunta on pinnanmuodostukseltaan tasankoa, jonka länsiosa kuuluu tulva-alueeseen. Sen läpi virtaa Nigerin sivujoki Bani, joka muodostaa lukuisia järviä kuten Mbela, Thiofi, Kadié, Bouba ja Sabana. Luonnonvarainen kasvillisuus on savannia sekä paikoitellen galleriametsiä.
Ljudmyla Semykina
Ljudmyla Mikolajivna Semykina (23. huhtikuuta 1924 – 12. tammikuuta 2021) oli ukrainalainen taidemaalari sekä dissidentti.
Hietajärvi (järvi Juvalla)
Maantietoa
Järvi on luodattu ja siitä on julkaistu syvyyskartat. Sen tilavuus on 13 miljoonaa kuutiometriä eli 0,013 kuutiokilometriä. Järven keskisyvyys on 5,2 metriä ja suurin syvyys on 19,7 metriä. Syvin kohta sijaitsee Raudanlahelta pohjoiseen yli järven keskikohdan. Järvessä on Selkäsaaren ympäristössä kolme muuta yli kymmenen metriä syvää syvännettä. Järven pohja on varsin epätasainen ja esimerkiksi syvänteen vierestä voi löytää alle metrin syviä kohtia.
Sio
Maantiede ja ilmasto
Seutu kuuluu Sahelin vyöhykkeeseen. Sadekausi kestää heinäkuusta syyskuuhun. Vuotuinen sademäärä on 350–400 millimetriä.
Hietajärvi (järvi Juvalla)
Maantietoa
Järven rantaviivan pituus on 10 kilometriä, josta saarten rantaviivan yhteispituus on noin kilometri. Sen rannat ovat metsämaata lukuun ottamatta pohjoisrantojen laajat lähelle rantaviivaa ulottuvat peltopalstat. Järven asutus on haja-asutusta ja rannoille on rakennettu yli 20 vapaa-ajan asuntoa. Pohjoisrannalla sijaitsee Hietajärven kulmakunta ja Raudanlahden länsipuolella Sopalan kulmakunta. Asukkaat käyttävät yhdysteitä 15164 ja 15158 sekä Sopalan kautta kulkevaa kylätietä.
Ljudmyla Semykina
Tausta
Semykina valmistui Kiovan valtiollisesta taideinstituutista vuonna 1953.
Sio
Liikenne, talous ja palvelut
Kunnan läpi kulkee Bamakon ja Moptin välinen maantie RN6, minkä ansiosta useilla kylillä on hyvät liikenneyhteydet.
Hietajärvi (järvi Juvalla)
Vesistösuhteet
Järvi sijaitsee vesistöalueensa latva-alueella ja se saa pääosan vedestään valuma-alueensa sisältä eli järven lähialueelta. Siikajoen valuma-alueella on 57 yli hehtaarin kokoista järveä tai lampea, joista vähintään 13 laskee suoraan tai välillisesti järveen. Niistä huomattavimpia ovat Riiklampi (3 ha) ja Heinolanlampi (2 ha), joiden laskuoja laskee luoteispäässä järven nimettömään lahteen sen pohjoisrantaan, ja saman lahden etelärantaan Vehkajärvi (13 ha), Kirveslampi (3 ha) ja Soilampi (5 ha), Hietajärven kylässä sijaitseva Nikkilänlampi (3 ha), Kalmasaaren kohdalle laskeva Lahnajärven (12 ha) laskuoja, jonka valuma-alueella sijaitsevat myös Pirttijärvi (7 ha), Saarilampi (6 ha), Vuorijärvi (8 ha), Iso Heinälampi (2 ha) ja Kaatrolampi (1 ha), ja lopuksi Raudanlahteen laskevat Mustikkalampi (1 ha) ja Koiralampi (1 ha).
Sio
Liikenne, talous ja palvelut
Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (lähes 40 % tuotannosta), hirssi, durra, maissi, maapähkinä, pavut, vesimeloni ja vihannekset. Kotieläimiä ovat naudat, lampaat, vuohet, aasit ja hevoset. Lisäksi harjoitetaan polttopuun hankintaa, keräilyä, käsityöammatteja ja kaupankäyntiä. Somadougoussa pidetään viikoittain tärkeät markkinat ja Soufouroulayessa pienemmät. Karjaa ja kalaa viedään myytäväksi Moptiin, Bamakoon ja Burkina Fasoon.
Hietajärvi (järvi Juvalla)
Vesistösuhteet
Järven laskujoki lähtee sen koillispäästä ja se laskee sarjana aluksi Retusen (5 ha), sitten Myllyjärven (13 ha) ja sitten kahden Siikajärven, eli Juvan Siikajärven (235 ha) ja Sulkavan rajalla sijaitsevan Siikajärven (205 ha), kautta Pihlajaveden Enonveteen.
Sio
Liikenne, talous ja palvelut
Kunnassa toimii esikoulu, kahdeksan alakoulua, kaksi yläkoulua, kaksi koulutus- ja kehittämiskeskusta (CED), lukutaitokeskuksia ja madrasa. Terveyspalveluihin kuuluvat Soufouroulayen ja Somadougoun terveyskeskukset ja kaksi terveysasemaa. Vesihuolto käsittää joukon kaivoja, porakaivoja ja vesiposteja. Muihin palveluihin kuuluu kaksi toria, kaupat, viljavarastot, myllyt, riisinkuorimakoneet sekä Soufouroulayen nuortenleiri, jonka tarkoitus on edistää nuorison työllisyyttä. Jokaisen kylän pikku moskeijan lisäksi kunnassa on kaksi suurta perjantaimoskeijaa.
Ljudmyla Semykina
Tausta
Semykina oli naimisissa taiteilija Mihail Barojantsin kanssa tämän kuolemaan asti 2006.
Sio
Nähtävyydet ja matkailu
Kunnassa sijaitsevat Sékou Amadoun 1800-luvun alussa perustaman Hamdallahin kaupungin rauniot. Matkailupalveluja ei ole.
Ljudmyla Semykina
Ura
Vuonna 1963 Semykina liittyi Luovan nuorison klubiin, mikä teki hänestä toisinajattelijan Neuvostoliitossa. Hänet erotettiin kahdesti Ukrainan taiteilijoiden unionista: ensimmäisen kerran vuodeksi vuonna 1964 oltuaan mukana toteuttamassa Kiovan yliopiston tilaamaa lasimaalausta Alla Horskan kanssa, sillä maalaus kuvasi Taras Ševtšenkoa ja toisen kerran 1968 allekirjoitettuaan julkisen adressin ihmisoikeuksien puolesta. Hänet hyväksyttiin unionin jäseneksi uudestaan vuonna 1988. .
Semykina on suunnitellut myös pukuja, jotka perustuvat ukrainalaisiin kansanpukuihin.
Semykina kuoli 12. tammikuussa. pienoiskuva|Semykinan lasimaalaus kiovalaisella metroasemalla.
Kulttuuritalo (Tukholma)
thumb|Kulttuuritalo Sergelin torilla taustalla Kulttuuritalo on rakennus Ruotsin pääkaupungissa Tukholmassa. Se sijaitsee kaupungin keskustassa, Sergelin torin etelälaidalla. Sen on suunnitellut arkkitehti Peter Celsing. Rakennus vihittiin käyttöön 15. lokakuuta 1974. Nimensä mukaisesti rakennus on pyhitetty kulttuurille, ja siellä sijaitsee muun muassa kolme erilaista kirjastoa. Vuonna 2003 Kulttuuritalossa vieraili yhteensä noin 3,5 miljoonaa vierailijaa.
Kulttuuritalon rakentamisen taustalla oli 1965–1966 järjestetty aatekilpailu Sergelin torin eteläpuolisen korttelin käytöstä. Kilpailun voitti Peter Celsing, ja rakennustyöt alkoivat 1968. Celsing suunnitteli sekä Kulttuuritalon että Brunkebergstorgin puolelle rakennetun Sveriges Riksbankin mustanpuhuvan toimitalon. Ensimmäinen valmistui vuonna 1974, jälkimmäinen 1976. Kulttuuritaloon kuuluu teatterisiipi, jossa toimii Tukholman kaupunginteatterin näyttämö, sekä näyttelyrakennus, johon kuuluu Sergelin torin puoleinen lasiseinäinen julkisivu.
Aiheesta muualla
59.33194°N, 18.06472°W
New Haven
New Haven on kaupunki Connecticutin osavaltiossa Yhdysvalloissa. Puritaanit perustivat paikalle siirtokunnan vuonna 1638. Kaupunki tunnetaan etenkin Yalen yliopiston kotipaikkakuntana. Vuoden 2010 väestönlaskennan mukaan New Havenin asukasluku oli 129 779.
Maantiede
New Haven sijaitsee Connecticutin osavaltion eteläosassa New Havenin lahdella Long Island Sound -estuaarin rannikolla. Kaupungin kautta mereen laskee kolme jokea, Quinnipiac, Mill ja West. Long Island Sound vaikuttaa paikalliseen säähän. Talvet alueella ovat tyypillisesti lauhkeita ja lumensadanta sisämaata vähäisempää. Kesät ovat kuumia ja kosteita.
Historia
thumb|vasen|New Havenin kaupungintalo. New Havenin siirtokunnan perustivat John Davenportin johtamat puritaanisiirtolaiset Englannista vuonna 1638. Paikan nimi oli alun perin Quinnipiac paikallisen intiaaniheimon mukaan. Nykyisen nimensä New Haven sai vuonna 1640. Siirtokunnan kasvaessa sen asukkaat perustivat uusia asutuksia ympäröivälle seudulle. New Haven oli oma itsenäinen siirtokuntansa vuoteen 1664 saakka, jolloin se liitettiin Connecticutin siirtokuntaan kostona suojapaikan antamisesta kuningas Kaarle I:n kuolemaan tuominneille tuomareille. Vuosien 1701 ja 1873 välillä New Haven oli kuitenkin siirtokunnan toinen pääkaupunki, kunnes Hartfordista tuli lopulta ainut pääkaupunki. New Haven kukoisti kaupalla Länsi-Intian kanssa ja Yalen yliopisto siirtyi kaupunkiin vuonna 1716. Brittijoukot polttivat New Havenin Yhdysvaltain vapaussodan aikana ja vuonna 1784 se sai kaupungin oikeudet. New Haven alkoi myös teollistua. Eli Whitney keksi cotton gin -koneen ja Charles Goodyear vulkanoidun kumin. Paikallisilla tehtailla valmistettiin Winchester-kiväärejä, pianoja, kelloja ja polkupyöriä. Teollistumista vauhditti vuonna 1839 kaupunkiin vedetty rautatie. Ennen Yhdysvaltain sisällissotaa New Haven oli tärkeä orjuuden vastustajien keskus.
New Havenin keskustaa alettiin uudistaa 1950-luvun lopulla ja New Haven oli yksi ensimmäisistä vastaavanlaisen hankkeen aloittaneista kaupungeista Yhdysvalloissa. Kaupungin vähemmistöihin kuuluneet asukkaat kokivat kuitenkin jääneensä kehityksestä paitsi ja vuonna 1967 tilanne johti mellakoihin. Uudistuksia jatkettiin tästä huolimatta ja esimerkiksi Wooster Squaren entinen slummialue muutettiin kauppa- ja teollisuusalueeksi. Eri kaupunginosien uudistustyöt ovat jatkuneet 2000-luvulla. Ongelmia ei ole kuitenkaan täysin ratkaistu, vaan keskustaa ovat vaivanneet korkea rikollisuusaste ja huumeiden käyttö.
Talous
thumb|Yalen yliopistoon kuuluva [[Yale Law School.]] New Havenin historiallisesti tärkeä teollisuus on edelleen merkittävä osa kaupungin taloutta. Sen rinnalle on kuitenkin noussut muita talouden osa-alueita, kuten terveydenhuolto, sekä liike- ja finanssiala. Suurin osa paikallisista on työllistynyt nykyisin palvelualalle. Myös Yalen yliopistolla on merkittävä osuus kaupungin talouden kannalta. Yliopistolla on kymmeniätuhansia opiskelijoita ja tuhansia työntekijöitä.
Kotitalouksien keskimääräiset vuosittaiset ansiot New Havenissä aikavälillä 2012–2016 olivat 38 126 USD ja henkilöä kohden 23 976 USD. 26,1 % väestöstä eli köyhyysrajan alapuolella.
Väestö
New Havenin asukasluku oli vuoden 2010 väestönlaskennan mukaan 129 779 ja vuoden 2017 arvion mukaan 131 014. Kaupungin asukkaista 42,9 % oli taustaltaan valkoisia, 34,3 % afroamerikkalaisia, 28,6 % latinoja mistä tahansa rodusta ja 4,7 % aasialaisia. 33,7 % kaupungin asukkaista puhui kotonaan jotakin muuta kieltä kuin englantia ja 16,2 % kaupungin asukkaista oli syntynyt ulkomailla.
Täynnä kuin Turusen pyssy
Sanonta ”täynnä kuin Turusen pyssy” kuvaa jonkin esineen, paikan tai muun vastaavan olemista täpötäynnä, mahdollisesti liiankin täynnä.
Sanonta perustuu historialliseen tapahtumaan vuodelta 1708. Lieksasta Venäjän puolelle Lentieraan ja Tuulijärvelle tehdyllä ryöstöretkellä oli mukana eräs Turunen, joka tunki retkeltä saatuja saalisrahoja pyssynsä piippuun niin, ettei täydellä pyssyllään voinut paluumatkalla ampua rajalla kunnialaukauksia.
Palírna u Zeleného stromu - Starorežná Prostějov
Palírna U zeleného stromu - Starorežná on tšekkiläinen absinttimerkki. Se valmistetaan pienessä tislaamossa Prostějovissa joka on samanniminen, nimi on suomeksi käännettynä "Vihreän puun tislaamo". Stromun maku on vahva, mutta ei kovin kitkerä. Stromu on melko harvinaista Tšekin ulkopuolella, mutta esimerkiksi Prahassa sitä myydään lähes kaikissa ruokakaupoissa ja kioskeissa. Tujonia Stromu sisältää 9,6 mg/kg ja alkoholipitoisuus on 70 %.
Söderön
Söderön on kallioinen ja metsäinen. Saaren keskellä on niittyalue Kärret. Saaren asutus sijaitsee sen pohjoislaidalla. Söderönillä sijaitsee kaksi luonnonsuojelualuetta, joista toinen on osa Saaristomeren kansallispuistoa.
Östra Finlands Nation
Östra Finlands Nation (ÖFN) on Helsingin yliopistossa toimiva ruotsinkielinen osakunta. Sen kanta-alue on itäinen Suomi eli Itä- ja Kaakkois-Suomi sekä Itä-Uusimaa, käytännössä lähinnä viimeksi mainittu. Östra Finlands Nationin tilat ovat Åbo Nationin tavoin Uuden ylioppilastalon Nypolenissa, A-rapun 4.kerroksessa.
Historia
Vuonna 1653 perustettu Wiipurilainen Osakunta oli vuoteen 1923 kaksikielinen. Kuitenkin 1900-luvun alun suomalaistamiskehitys osakunnassa huoletti ruotsinkielisiä jäseniä ja he perustivat 1924 oman osakunnan. Ero tapahtui kuitenkin rauhallisesti, ja sisarosakuntien suhde on nykyisinkin hyvä. Valtaosa osakunnan jäsenistöstä tuli talvisotaa edeltävänä aikana Viipurista, mutta 1940-luvun jälkeen pääasiallinen kanta-alue siirtyi lännemmäksi, ja nykyään suurin osa jäsenistöstä tulee osakuntaan itäiseltä Uudeltamaalta eli Sipoosta, Porvoosta ja Loviisan seudulta sekä läntisestä Kymenlaaksosta eli Pyhtäältä sekä Kotkasta. Vaikka nykyään vain harvalla osakuntalaisella on suoria siteitä Viipurin kaupunkiin, osakunnalla on vahvat siteet emäkaupunkiinsa, ja jäsenet esimerkiksi käyttävät itsestään edelleenkin nimitystä wiburgenser eli ”wiipurilaiset”.
Yhteistyöjärjestöt
Sisarosakunnat ja ystävyysjärjestöt Suomessa ja ulkomailla :
Kutsumattomat
Kutsumattomat (The Intruders) on vuonna 1970 kuvattu yhdysvaltalainen televisioelokuva, joka sijoittuu villiin länteen. William A. Grahamin ohjaaman elokuvan pääosia esittävät Don Murray, Anne Francis, Edmond O’Brien, John Saxon, Harry Dean Stanton, Stuart Margolin, Zalman King, Gene Evans ja Harrison Ford.
Elokuvassa Jesse Jamesin ja Youngerin veljesten jengi ratsastaa pieneen Medalian kaupunkiin aiheuttaen levottomuuksia ja kaupungin sheriffi saa tehtäväkseen pysäyttää heidät.
Timothée Kolodziejczak
Timothée Kolodziejczak (s. 1. lokakuuta 1991 Avion, Ranska) on ranskalainen jalkapalloilija. Hän edustaa ranskalaista AS Saint-Étienneä ja on pelipaikaltaan joko keskuspuolustaja tai vasen laitapuolustaja.
Seurajoukkueura
21. elokuuta 2008 Kolodziejczak siirtyi Ranskan pääsarjan seitsenkertaisen mestarin Olympique Lyonnaisin riveihin. Siirto toteuttiin lainasopimuksena, johon liittyi osto-optio kauden päätteeksi Lensin vaatimaan vähintään 3 miljoonan euron siirtokorvaukseen. Siirtoikkunan muista hankinnoista johtuen, Kolodziejczakia ei valittu joukkueen harjoituskaudelle vaan joukkueen silloinen päävalmentaja Claude Puel lähetti hänet maan neljännekski korkeimmalle sarjatasolle Championnat de France amateuriin. Ensiesiintymisensä seuran reservijoukkueessa hän teki 13. syyskuuta 2008 paikallisvastustaja Saint-Étiennen reservijoukkuetta vastaan. Kaksi kuukautta myöhemmin hän sai kutsun edustusjoukkueeseen 23. marraskuuta 2008 pelattavaan otteluun Paris Saint-Germainia vastaan. Hän teki samaisessa ottelussa myös ensiesiintymisensä ammattilaistasolla, kun hänet vaihdettiin kentälle loukkaantuneen Anthony Réveillèren tilalle. Kauden jälkeen Kolodziejczak teki joukkueen kanssa nelivuotisen sopimuksen ja hänestä maksettiin 2,5 miljoonan euron siirtokorvaus.
Kesällä 2012 Kolodziejczak siirtyi Niceen nelivuotisella sopimuksella. Hän pelasi joukkueessa kahden kauden aikana kaiken kaikkiaan yhteensä 82 ottelua ja teki niissä neljä maalia.
29. elokuuta 2014 Kolodziejczak teki nelivuotisen sopimuksen espanjalaisseura Sevillan kanssa. Hänestä maksettiin arviolta noin 4 miljoonan euron siirtokorvaus.